Møtereferat

|  |  |  |  |
| --- | --- | --- | --- |
| *Saksnr.* | *L.nr.* | *Arkivkode* | *Dato* |
| 20/3959-7 | 5207/21 | 033 | 17.02.2021 |

|  |  |  |
| --- | --- | --- |
| **Møtedato:** | | 17.02.2021 |
| **Sted:** | | Kvikne skole |
| **Tid:** | | Kl 0900-1030 |
| **Til stede:** | Veni Rønning Skogli, Erik Frengstad, Halvor Dølmo, Thea Mathilde Fremmegård, Jens Paulos S Fredheim, Yekta Savuran og Morten B. Often | |
|  |  | |
|  | |

**Referatet sendes til:**

|  |  |
| --- | --- |
|  | Deltakerne |
|  |  |
|  |

**MØTEREFERAT MØTE I UNGDOMSRÅDET 17.02.21**

Sak 5/21 Repetisjon av sakene drøftet på møtet i januar

Møtereferat godkjent.

Sak 6/21 Videre drøfting av innspill fra ungdommen vedrørende Tynset sentrum

Ungdomsrådet har tidligere signalisert at de mangler et sted å samles på sen høst/vinter. Stedet må være lett tilgjengelig til de tider som er aktuelle for ungdommen. Hvordan kan vi få til dette? Finnes det eksempler på andre som har fått til noe lignende? Er ungdomsklubb et alternativ?

Fra diskusjonen:

Må være et sted med gode sitteplasser. Uformell møteplass med enkelte fysiske samlingspunkter (for eksempel bordtennisbord). Noen må ha ansvaret for å passe på. Vanskelig å ta hensyn til aldersspennet. Ønsker primært en ordning for ungdom fra 15 til 18 år. Kan være et sted å oppholde seg mens man venter på noe annet. I dag går mange på treningssenter for å være sosiale.

Andre momenter å ta med videre for byutvalget

Oppvekstmiljø og trivsel er vesentlig motivasjon for tilbakeflytting. De unge må føle at de har lyst til å bo med familien sin i Tynset kommune.

Bosted og jobbmuligheter må være på plass.

Enkelte tilbud må være spissa slik at vi også tiltrekker oss nye personer/familier.

Sak 7/21 Samarbeid med ungdomsrådet for Fjellregionen

Forberedelser til møtet ungdomsrådet skal ha sammen med ungdomsrådet for Fjellregionen. Tema: Hvordan hindre matsvinn og hvordan legge til rette for sykling i Tynset sentrum.

Ble i hovedsak en diskusjon om matsvinn.

Matsvinn er både et butikkansvar og et forbrukeransvar. Butikker må der det er mulig legge til rette for håndtering av mat som er utgått på dato. Kjenner vi godt nok til hvilke regler matvarebransjen må forholde seg til når det gjelder datostempling?

Hvor mye mat er det som kastes i Tynset kommune?

Hva med å innføre «to good to go» på Tynset?

Kantina på NØVGS er et eksempel på hvordan man kan redusere matsvinn.

Sak 8/21 Sommerjobb for ungdom

Tynset kommune planlegger et tilbud for ungdommer sommeren 2021. Hva tenker ungdomsrådet om dette?

Ungdomsrådet er meget positive til dette. Mener at det også er et potensiale for å få med seg privat næringsliv. Ønsker et variert tilbud ift lengde på jobbene (2 uker, 3 uker, 6 uker).

Sak 9/21 Ungdommens opplevelse av pandemiåret

Morten innleder, deretter diskusjon.

Kort oppsummert:

Sosiale og psykiske utfordringer.

Klar over at vi er heldige i Tynset kommune, ingen vesentlig smitte.

Vanskelig med sosiale medier. Viktig å bevisstgjøre både foreldre og barn/ungdom. Alle har et behov for å bli sett. Enkelt å sladre/baksnakke ved bruk av sosiale medier.

En sammenligning til ettertanke: «Når du øvelseskjører som 16-åring sitter en forelder og veileder deg. Når du får telefon som 10-åring blir du sluppet ut i hele verden, ofte helt uten oppfølging.»

Opplever at tilgang på helsesykepleier er for liten på NØVGS og delvis ungdomsskola. Kan ungdom bli kalt inn, isf at de må be om time? Barn og unge har vanskeligheter med å finne hvilke ord de skal bruke om psykisk helse.

Sak 10/21 Arbeidsdeling i ungdomsrådet

Er det behov for en avklaring på hvordan rådet skal arbeide? Er det grunnlag for å utarbeide en fast arbeidsfordeling?

Enige om å invitere seg inn på elevrådsmøter på Fåset, i Tylldalen og på Tynset barneskole. Morten undersøker med rektorene.

Neste møte: Onsdag 17.mars kl 0900 i formannskapssalen (8.etg). Kvikne deltar pr teams.

Med hilsen

Morten B. Often

Ass. kommunedirektør

*Dette dokumentet er godkjent elektronisk og sendes ut uten signatur.*